Geen beurtkrag Dinsdag | Netwerk24
Geen beurtkrag Dinsdag
Deur Elvira Wood 14 Januarie 2020 06:17
Suid-Afrika se ligte gaan hopelik Dinsdag aan bly.Foto: Pixabay
Eskom sukkel steeds om sy ou kragstasies aan die gang te hou, maar hy beplan nie om Dinsdag beurtkrag in te stel nie.
Die kragverskaffer sê in ’n verklaring teen 18:00 Maandag het hy 12 759 MW se opwekkingsvermoë weens onbeplande instandhouding verloor.
In 'n verdere verklaring wat vroeg Dinsdagoggend uitgereik is, sê Eskom dié situasie het tot 11 723 MW teen 06:30 verbeter.
Eskom sê hy was deur die nag onder groot druk weens swaar reën wat sy bedrywighede in Mpumalanga beïnvloed het. Eskom het voorheen al talle keer swaar reën en nat steenkool die skuld gegee wanneer hy beurtkrag moet instel.
Hy waarsku soos voorheen dat die netwerk onder druk is en dat die situasie baie vinnig kan verander.
Die probleem dat Eskom vir jare nie sy kragstasies behoorlik in stand gehou het nie, is luidens Eskom die groot rede vir die vlaag beurtkrag wat Suid-Afrika veral in Desember ervaar het.
Jan Oberholzer, bedryfshoof van Eskom, het in Desember reeds gesê dat die kragverskaffer toegelaat moet word om kragstasies behoorlik in stand te hou. Dit beteken dat die regering ’n bykomende 5 000 MW krag gaan moet bekom om die land se ligte aan te hou.
#POWERALERT 1Date: 14 January 2020No loadshedding expected today @TimesLIVE @eNCA @ewnupdates @SABCNewsOnline @IOL @News24 @TheCitizen_News @SowetanLIVE pic.twitter.com/1GtsarPOzz
— Eskom Hld SOC Ltd (@Eskom_SA) January 14, 2020
Beurtkrag: Eskom gaan stoei om ligte Maandag aan te hou
Noodkrag: Daar is geen vinnige oplossing nie